
Popaikn περίοδος: 
τὸ ἀπαύγασμα τῆς ὡριπόζητας 


y ΤΗ ΡΩΜΗ 6 Ραφαὴλ, ἐγκαινίασε ἕνα καινούριο θέμα, τὴν 
Ἱστορία. Θαρρεῖ κανεὶς ὅτι ὅλες οἱ ἐμπειρίες tov τῆς 
Φλωρεντίας δὲν ἀποκτήθηκαν παρὰ γιὰ νὰ τοῦ ἀποκαλύψουν 
αὐτοὺς τοὺς νέους ὁρίζοντες, ἀνοίγοντάς tov ἄπειρες προο- 
πτικές. Ἡ ζωγραφικὴ μὲ θέματα ἱστορικὰ θὰ τοῦ ἐπιτρέψη νὰ 
πραγματοποιήῆση τὸ πιὸ μεγάλο ἀριστούργημά του, τὴ δια- 
κόσμηση τῶν αἰθουσῶν τοῦ Βατικανοῦ. ᾿Εκεῖ ἐργάστηκε μὲ 
πάθος ἀνάμεσα στὰ 1509 καὶ 1514. Οἱ δυὸ πρῶτες, ኻ Αἴθουσα 
τῆς “Ὑπογραφῆς koi ኻ Αἴθουσα τοῦ "Ηλιοδώρου, ἔγιναν ἀπο- 
κλειστικὰ ἀπ᾽ αὐτόν. Οἱ πολυάριθμες ὑποχρεώσεις του τὸν 
ἀνάγκασαν νὰ ἐμπιστευθῆ τὴν ἐκτέλεση τῆς τρίτης, μὲ τὴν 
IIvoxaià τοῦ Μπόργκο, στοὺς µαθητές του, ποὺ τὴν τέλειωσαν 
τὸ 1517. Ὅσο γιὰ τὴν τέταρτη, τὴν Αἴθουσα τοῦ Κωνσταντίνου, 
αὐτὴ διακοσμήθηκε μετὰ τὸ θάνατο τοῦ ζωγράφου. Ἔτσι uno- 
ροῦμε νὰ περιοριστοῦμε στὴ μελέτη τῶν δυὸ πρώτων. Οἱ πιὸ 
ὑψηλὲς σκέψεις, τὰ πιὸ γνήσια ἰδανικὰ ἐπικρατοῦν στὴν ἐκλο- 
y" τῶν θεμάτων. Στὴν Αἴθουσα τῆς "Υπογραφῆς ὁ ζωγράφος 
προσπαθεῖ νὰ εἰκονογραφήση τὰ πιὸ εὐγενικὰ ἀνθρώπινα ἐπι- 
τεύγματα, αὐτὰ ποὺ ἐπιτρέπουν στὸν ἄνθρωπο νὰ ἀγγίζη τὴν 
τελειότητα: τὴ Δικαιοσύνη, τὴν Ποίηση, τὴ Φιλοσοφία, τὴ 
Θεολογία. °H Δικαιοσύνη ἀποδίδεται μὲ δυὸ σκηνές, ποὺ ἀπει- 
κονίζουν τὸν Τοιβωνιανὸ ποὺ παραδίδει τοὺς []ανδέκτες, καὶ τὸν 
Πάπα Γρηγόριο τὸ O ποὺ παραδίδει τὶς Λιατάξεις τοῦ Kavo- 
vixod Δικαίου, ἣ Ποίηση μὲ τὸν ΙΙαρνασσό, fj Φιλοσοφία μὲ 
τὴ Σχολὴ τῶν ᾿Αθηνῶν, τέλος ἢ Θεολογία μὲ τὴν "Εοιδα γιὰ 
τὰ "Αχραντα Μυστήρια. Στὴν Αἴθουσα τοῦ "Ηλιοδώρου ὃ nå- 
πας Ἰούλιος B” δὲ ζητοῦσε μόνο νὰ δώση αἴγλη στὰ δικά του 
ἔργα, ἀλλὰ περισσότερο và τὰ ὑπενθυμίση μὲ ἱστορικὰ παρα- 
δείγματα τοῦ ἄμεσου ἢ τοῦ ἀπώτερου παρελθόντος. Ἔτσι òn- 
μιουργήθηκαν οἱ συνθέσεις τῆς Λειτουργίας τῆς Mnohoéva, 
τῆς ^ Απελευθέρωσης τοῦ “Αγίου Πέτρου, τῆς ᾿Εκδίωξης τοῦ `H- 
λιοδώρου ἀπὸ τὸ Nao τῆς “Ιερουσαλήμ, τοῦ Πάπα Λέοντα τοῦ 
Μεγάλου ποὺ σταματάει τὴν ἐπιδρομὴ τῶν Οὕνων. Αὐτὰ τὰ θέ- 
µατα σίγουρα τὰ εἶχε ἐμπνεύσει στὸν Ραφαὴλ. ἕνας ἀπὸ τοὺς pE- 
γάλους οὐμανιστὲς ποὺ ζοῦσαν τότε στὴ Ρώμη, ἀλλὰ ὁ καλλιτέ- 
χνης ἐμβάθυνε σ᾽ αὐτὰ τόσο, ὥστε κατάφερε νὰ μεταφυτέψη 
στὴν τέχνη, μὲ σπάνια τελειότητα, τὸ φιλοσοφικό τοὺς πλοῦτο. 


O ΡΑΦΑΗΛ δὲν ἀντιμετωπίζει τὴν Ἱστορία oàv ἁπλὴ giko- 
νογράφηση γεγονότων. Μέσα της ἀνακαλύπτει τὴν τάξη 
τοῦ σύμπαντος, ποὺ σύμφωνα μ᾽ αὐτὴν τὸ ἀνθρώπινο πνεῦμα 
ἑρμηνεύει τὰ γεγονότα τοῦ ἀπώτερου ἢ ἄμεσου παρελθόντος. 
Μέσα της διαισθάνεται ἀκόμα τὴ δράση ποὺ κατευθύνει τὴ 
φαντασία, ὅταν προσπαθῆ κανεὶς νὰ ξαναβρῆ μέσα στὴ γενικὴ 
τάξη τῶν πραγμάτων τὴν ἔννοια μιᾶς ξεχωριστῆς ὑπόστασης. 
Γι’ αὐτὸν fj ἀνθρώπινη ζωὴ δὲν εἶναι παρὰ τὸ πειθαρχημένο ξε- 
τύλιγμα ἑνὸς τεράστιου ἀρχιτεκτονικοῦ δημιουργήματος, ἅρμο- 
νικοῦ καὶ τέλειου στὰ ἐπιμέρους στοιχεῖα του: ó Ραφαὴλ. ξέρει 
νὰ τονίζη τὴ σημασία αὐτῶν τῶν πολύπλευρων σχέσεων μὲ 
τρόπους εἰκαστικούς, γεμάτους ALTO μεγαλεῖο. Ἢ ἁρμονία τῶν 
μέτρων καὶ ἢ συμμετρικὴ διάταξη σὲ σχέση μὲ τὸ κέντρο pV- 
θμίζουν κάθε στοιχεῖο τῆς σύνθεσης σύμφωνα μὲ μιὰ αὐστηρὴ 
ἰσορροπία, ὅπου ó ἴδιος ὁ ἄνθρωπος γίνεται ἕνα ἁπλὸ κομμά- 


M. G. CIARDI DUPRE 


τι στὴ δομὴ τοῦ συνόλου. Κι ὅμως στὸν ἄνθρωπο, καθὼς καὶ 
στὸ χῶρο ποὺ τὸν περιστοιχίζει, ὅταν ἀπεικονίζη ἕνα ὁρισμένο 
τόπο, μιὰ συγκεκριμένη σκηνή, ἕνα ξεχωριστὸ γεγονός, ὃ Po- 
φαὴλ. τοὺς ἀποδίδει μιὰ προσωπικότητα, χάρη στὶς ἐκφράσεις, 
στὶς δευτερεύουσες λεπτομέρειες, ὅπως τὸ χρῶμα τοῦ δέρματος, 
ó τύπος τῶν ρούχων, τὸ τοπίο, τὸ ἐσωτερικὸ ἑνὸς σπιτιοῦ, οἱ 
παραλλαγὲς τοῦ φωτὸς καὶ τῶν χρωμάτων ἀνάλογα μὲ τὴν ὥρα 
καὶ τὴν ἐποχή. Ὅλα αὐτὰ ἀποδίδονται μὲ τρόπο ἐκπληκτικὸ 
μέσ᾽ ἀπὸ μιὰ τέλεια συγχώνευση τοῦ σχεδίου καὶ τοῦ χρώματος: 
f| γραμμὴ τοῦ περιγράµµατος καὶ τὸ πλάσιμο ἀπομονώνουν τὶς 
μορφὲς σὲ μιὰ ἀφηρημένη ἀκινησία, ἀκόμα κι ὅταν τὶς ζων- 
τανεύη € κίνηση. Μιὰ ποικίλη χρωματικὴ κλίμακα, διάχυτη 
καὶ γεμάτη ἀκτινοβολία, τὶς ζωντανεύει δίνοντάς τοὺς ταυτό- 
χρονα οὐσία καὶ ὑλικὴ ὑφή, ἐκφράζοντας ἔτσι τὴν ἴδια τὴ δι- 
πολικότητα τῆς ζωῆς. Κάθε μορφὴ τοῦ Pagar] ἔχει μιὰ ἔκφρα- 
ση ἔντονα χαρακτηρισµένη ἀπὸ τὸ νόημα τῆς δράσης ποὺ ξε- 
τυλίγεται' ἀλλὰ αὐτὴ fj ἔκφραση μένει πρότυπη, ἰδανική, καὶ 
πάνω σ᾽ αὐτὸ ἀξίζει ህይ ξαναδιαβάση κανεὶς τὶς θαυμάσιες περι- 
γραφὲς τοῦ Βαζάρι. Εἶναι φυσικὸ ὅτι ἀπὸ τὴν ἐποχή τοῦ κιόλας 
ó Ραφαὴλ θεωρήθηκε ἐκεῖνος ποὺ ἀνέβασε τὸ «ἱστορικὸ εἶδος» 
στὸ πιὸ ὑψηλὸ σημεῖο του, αὐτὸ τὸ εἶδος ποὺ τὸ ἀνανέωσε ὁλό- 
τελα, κάνοντάς το δικό του καὶ ἐπιβάλλοντάς το σ᾽ ὅλη τὴ ðv- 
τικὴ παράδοση. Ἡ ἀνωτερότητα τῶν συλλήψεων καὶ τὸ µεγα- 
λεῖο τοῦ ἀποτελέσματος ὁδήγησαν τὴν τέχνη τοῦ Ραφαὴλ 
o ἕνα βαθμὸ τελειότητας καθαρὰ «κλασικὸ» καὶ σχεδὸν ἀξεπέ- 
ραστο. *H τελειότητα τῶν τοιχογραφιῶν στὶς δυὸ πρῶτες αἴθου- 
σες τοῦ Βατικανοῦ εἶναι τέτοια ποὺ καμιὰ σύντομη περιγραφὴ 
δὲ θά ’prave γιὰ νὰ ἀποδώση τὴν ἀξία τους. Μόνο μιὰ ὑπομο- 
νετικὴ καὶ προσεκτικἡ ἐξέταση, ποὺ θὰ μελετοῦσε τὴ γενικὴ 
σύνθεση καὶ θὰ ἐρευνοῦσε καὶ τὶς πιὸ μικρὲς λεπτομέρειες, 
μπορεῖ νὰ μᾶς κάνη νὰ νιώσουμε τὴν τελειότητά τους o ὅλο 
της τὸ μέγεθος. 

ESO ἁπλὰ καὶ µόνο ὑπογραμμίζουμε μὲ συντομία τὰ κυριότε- 
ρα στοιχεῖα τῶν ἀριστουργημάτων του. Τὰ θέματα τῆς Αἴθουσας 
τῆς Ὑπογοαφῆς εἶναι, ὅπως ἀναφέραμε, πλασματικὰ καὶ ἀλλη- 
γορικά: εἶναι λοιπὸν φυσικὸ νὰ βρίσκωνται σὲ πρῶτο πλάνο τὰ 
προβλήματα τῆς σύνθεσης καὶ τῆς ἰδανικῆς ἀπεικόνισης. Στὴν 


"Εριδα γιὰ τὰ "Άχραντα Μυστήρια, ποὺ ὑπῆρξε, καθὼς συμφῶ- 


νοῦν ὅλοι, ñ πρώτη τοιχογραφία, «ἡ ρητορικὴ γίνεται ποίηση» 
(Λόνγκι) μέσ᾽ ἀπὸ τὴν ἀδιάκοπη pon τῶν χειρονομιῶν καὶ τῶν 
κινήσεων κάτω ἀπὸ τὸ ἐπιβλητικὸ καὶ μεγαλόπρεπο τόξο. Οἱ 
ἑπόμενες τοιχογραφίες, αὐτὲς ποὺ τεχνοτροπικὰ συγγενεύουν 
περισσότερο μὲ τὴν "ἔριδα, εἶναι ἀναμφίβολα οἱ τέσσερεις 
᾿Αρετὲς καὶ 6 [Ιαρνασσός, ὅπου «φαίνεται νὰ περνάη πραγµατι- 
κὰ μιὰ θεϊκὴ ἀνάσα μέσα ἀπὸ τὴν ὀμορφιὰ τῶν μορφῶν καὶ τὴν 
εὐγένεια τῆς ζωγραφικῆς. Μένει κανεὶς ἐκστατικὸς... βλέπον- 
τας πῶς fj ἀνθρώπινη ἰδιοφυΐα, μὲ ἁπλὰ ἀτελῆ χρώματα, μπορεῖ 
νὰ ζωντανέψη τὰ ζωγραφισμένα ἀντικείμενα χάρη στὴν τελειό- 
tnta τοῦ σχεδίου...» (Βαζάρι). Οἱ δυὸ σκηνὲς ποὺ εἶναι άφιε- 
ρωμένες στὴ Δικαιοσύνη, σὲ μιὰ σύνθεση πλατιὰ καὶ ὅλο é- 
πισημότητα, σημαδεύουν τὸ ἀπόγειο τοῦ ἔργου. “O κύκλος τῶν 
τοιχογραφιῶν τῆς πρώτης Αἴθουσας κλείνει μὲ τὸ τυφλὸ ἀψί- 
δώμα μὲ θέµα τὶς Θεολογικὲς " Aoevéc, ὅπου διαβάζουμε τὴ xpo- 

νολογία 1511. Αὐτὴ ἡ χρονολογία, ποὺ βρίσκεται καὶ στὸ παρά- 
θυρο ποὺ εἶναι κάτω ἀπὸ τὴν τοιχογραφία τοῦ //ዐዐሃዐዐዐዐ9, 
μᾶς δείχνει μὲ σιγουριὰ πότε ὁλοκληρώθηκε ἡ πρώτη Αἴθουσα. 
Ὅσο γιὰ τὴ Σχολὴ τῶν ᾿ 4θηνῶν, θεωρεῖται γενικὰ σὰ σύγχρονη 
μὲ τὴν "Εριδα. ᾿Αλλὰ οἱ βαθιὲς διαφορὲς στὴ σύνθεση καὶ στὴ 
διάταξη ποὺ χωρίζουν τὶς δυὸ τοιχογραφίες ἀποκαλύπτουν τὴν 
ὕπαρξη μιᾶς σημαντικῆς μάλλον χρονικῆς ἀπόστασης μεταξύ 
τους. Ὁ ρυθμὸς τῆς σύνθεσης στὴν "ἔριδα μοιάζει ρευστός, οἱ 
ἀποχρώσεις εἶναι λεπτὲς καὶ παραλλάζουν, ἐνῶ ἢ 2χολή τῶν 
᾿Αθηνῶν ἀποτελεῖται ἀπὸ συμπαγεῖς καὶ ἀπομονωμένες ὁμάδες 
σ᾽ ἕνα χῶρο χαλαρό, πράγμα ποὺ συμβάλλει στὴν ὑπογράμμιση 
τοῦ ἀρχιτεκτονικοῦ μεγαλείου τῆς δομῆς. 

Φαίνεται πιθανὸ ὅτι αὐτὴ ኻ μεταβολὴ ὀφείλεται στὴ δυνατὴ 
ἐντύπωση ποὺ ἔκαμαν στὸν Ραφαὴλ. οἱ νέες πλαστικὲς καὶ δυνα- 
μικὲς δημιουργίες τοῦ Μιχαὴλ ἼΑγγελου: ἕνα μέρος τοῦ θό- 
Aou τῆς Καπέλλα Σιξτίνα εἶχε ἀποκαλυφθῆ στὸ κοινὸ ἀπὸ TO 
1511. Αὐτὴ ἡ ἐπίδραση εἶναι ἀκόμα πιὸ φανερὴ στὶς Θεολογικὲς 
᾿Αρετές, ὅπου τὸ πλάσιµο εἶναι δυνατὸ καὶ οἱ ἀντιθέσεις aÙ- 
στηρές. 


Ο I ΕΠΟΜΕΝΕΣ τοιχογραφίες, τῆς 4ἴθουσας τοῦ ᾿Ηλιοδώρου, 
παριστάνουν θέµατα μὲ χαρακτήρα ἀποκλειστικὰ ἱστορι- 
κό. Αὐτὸ ἐξηγεῖ τὴν ἰδιαίτερη φροντίδα ποὺ δόθηκε στὴ XPO- 
ματικὴ ζωηρότητα, στοιχεῖο ποὺ διαφοροποιεῖ αὐτὰ τὰ ἔργα 


ἀπὸ τὰ προηγούμενα. Ἡ καινούρια αὐτὴ ἀναζήτηση τοῦ Pa- 
φαὴλ συμπίπτει μὲ τὴν ἀνακάλυψη τῶν πλούσιων χρωμάτων 
τῆς βενετσιάνικης σχολῆς, ποὺ ἔγινε γνωστὴ στὴ Ρώμη ἐκείνη 
τὴν ἐποχὴ χάρη στὴν παρουσία πολυάριθμων ζωγράφων ἀπὸ τὴ 
βόρεια Ἰταλία. Ανάμεσά τους πρέπει πρῶτα νὰ ξεχωρίσουµε τὸν 
Λόττο, ποὺ ἐργαζόταν τὸ 1509 στὶς Αἴθουσες τοῦ Βατικανοῦ, 
ὕστερα τὸν Σεμπαστιάνο vtéA Πιόμπο, ποὺ ἔφτασε στὴν Αἰώνια 
Πόλη τὸ 1511. ᾿Ανακαλύπτει κανεὶς ἔξοχους χρωματικοὺς OVV- 
δυασμοὺς στὴν αὐστηρὴ καὶ μεγαλόπρεπη ὁμάδα τῆς ἀριστερῆς 
πλευρᾶς, μὲ τὴν ᾿Εκδίωξη τοῦ “Ηλιοδώρου. Ἢ τοιχογραφία αὐτὴ 
σίγουρα ἔγινε σὲ δυὸ διαφορετικὲς ἐποχές. Ἢ δεξιὰ πλευρὰ καὶ 
τὸ βάθος, ποὺ ὀφείλονται σχεδὸν ἀποκλειστικὰ στὸν Τζούλιο 
Ρομάνο, συμπίπτουν μὲ τὴν τελικὴ φάση τῶν ἔργων τῆς δεύτερης 
αὐτῆς αἴθουσας, ὅταν ζωγραφίστηκε ἐπίσης ኻ Συνάντηση τοῦ 
Πάπα .ἱέοντα τοῦ Μεγάλου μὲ τὸν ' Αττίλα, ἐνῶ τὸ πρῶτο μέρος 
συνδέεται ἀκόμα χρονικὰ μὲ τὴ :Ἰειτουργία τῆς Μπολσένα, ποὺ 
χρονολογεῖται ἀπὸ τὸ 1512, καὶ μὲ τὴν ᾿ Απελευθέρωση τοῦ 
“Αγίου Iléroov. 

Αὐτὰ τὰ ἔργα ἔχουν μιὰ στενὴ συγγένεια στὴν τεχνοτροπία 
καὶ στὴν ποιητικὴ ἔμπνευση, πράγμα ποὺ μᾶς ἐπιτρέπει νὰ τὰ 
τοποθετήσουµε στὴν περίοδο 1512 - 1513. Εἶναι γεγονὸς ὅτι ἡ 
᾿ ἠπελευθέρωση τοῦ Αγίου [Πέτρου θεωρεῖται γενικὰ σὰ peta- 
γενέστερη ἀπὸ τὴ Συνάντηση τοῦ lána Λέοντα τοῦ Μεγάλου 
μὲ τὸν ° Αττίλα, ποὺ εἶναι ἡ τέταρτη τοιχογραφία τῆς αἴθουσας, 


καὶ μπορεῖ và τὴν τοποθετήση κανεὶς μὲ σιγουριὰ στὰ 1513- 
1514 (ó πάπας ἔχει τὰ χαρακτηριστικὰ τοῦ νέου ποντίφικα 
Λέοντα I’ τῶν Μεδίκων). ᾿Αλλὰ ἡ γεμάτη μεγαλεῖο καὶ μυστήριο 
τελειότητα τῆς ᾿Απελευθέρωσης τοῦ “Αγίου Πέτρου διαφορο- 
ποιεῖται ἀπὸ ἐκείνην τῆς Συνάντησης τοῦ Πάπα Λέοντα τοῦ Me- 
γάλου μὲ τὸν ' Αττίλα, ὅπου παρατηρεῖται μιὰ ἐξέλιξη στὶς κλα- 
σικὲς ἀξίες: ñ συμμετρία σὲ σχέση μὲ τὸ κέντρο τῆς σύνθεσης, ἢ 
ἀπουσία συμμετρικῶν ὁμάδων τοποθετηµένων στὰ πλάγια, πλη- 
σιάζουν ἐδῶ τὴν ἁπλόχωρη καὶ κανονικὴ διάταξη τῆς “Ίειτουρ- 
γίας τῆς MzoAoéva. 'Ὁμοιότητα ἀνάμεσα o” αὐτὲς τὶς δυὸ TOL- 
χογραφίες ὑπάρχει καὶ στὸν τοµέα τῶν χρωμάτων: πρέπει νὰ 
σημειώσουμε, στὴ Λειτουργία τῆς Μπολσένα, τὸ ἐκπληκτικὸ 
δέσιμο τῶν κόκκινων, τῶν γκρίζων καὶ τῶν κίτρινων, τὸ ἐφφὲ 
τῆς ἀντιφώτισης τῶν σκοτεινῶν κεφαλιῶν τῶν θεατῶν ψηλὰ 
ἀριστερά, τὴν ἀντίθεση ἀνάμεσα στὸ φωτισμὸ ποὺ βγαίνει ἀπὸ 
τὶς λαμπάδες καὶ τὴ λαμπρότητα τοῦ κόκκινου ὑφάσματος. Στὴν 
᾿ Απελευθέρωση τοῦ “Αγίου Πέτρου ξαναβρίσκουµε τὴν ἴδια 
χρωματικὴ ποιότητα ποὺ «χάρη ወ αὐτὴν ἀναδύονται ἀπὸ τὸ 
σκοτάδι τὰ χέρια, οἱ κινήσεις, οἱ ἀνταύγειες, ἐνῶ ἕνα ἀχνὸ φῶς 
μάχεται tig σκιές...». «Τὸ φῶς τοῦ πυρσοῦ ποὺ καθρεφτίζεται 
σ᾽ ὅλα τὰ ὅπλα δίνει τὴν ψευδαίσθηση τῶν ἀχτίδων τοῦ Φεγ- 
γαριοῦ», γράφει ó Βαζάρι, «... αὐτὴ ἢ ἀπομίμηση τῆς νύχτας 
εἶναι ἡ πιὸ αὐθεντικὴ ποὺ ζωγράφισε ποτὲ κανείς». 

PIN NA EZETAZOYME τὰ τελευταῖα ἔργα τοῦ ζωγράφου, 

ἂς θυμηθοῦμε τὰ κυριότερα ἔργα ποὺ ἔγιναν ταυτόχρονα 
μὲ τὶς δυὸ πρῶτες αἴθουσες τοῦ Βατικανοῦ. ᾿Ενῶ τέλειῶνε τὴν 
Αἴθουσα τῆς "Ὑπογραφῆς, 6 Ραφαὴλ ζωγράφισε τὴ /αλάτεια 
στὴ Βίλλα Φαρνεζίνα, στὴ Ρώμη. Αὐτὴ ἡ εὐγενικὴ καὶ γοητευ- 
τικὴ τοιχογραφία, καμωμένη τὸ 1511, εἶναι τὸ πρῶτο τοῦ ἔργο 
μὲ μυθολογικὸ θέμα μετὰ τὶς Τρεῖς Χάριτες τοῦ Σαντιγύ' στὴ 
Γαλάτεια f| κλασικὴ μυθολογία ἔχει τὴν ἐκπληκτικὴ καὶ οὔσια- 
στικὴ δύναμη ἑνὸς κόσμου ποὺ γεννιέται μέσα ἀπὸ τὸ δυναμικὸ 
πλάσιµο καὶ τὴν ἀκρίβεια τῶν κινήσεων: fj ἐπίδραση τοῦ Mı- 
yanı ΄Αγγελου εἶναι φανερή: ὅλα ἀνασαίνουν ἐδῶ τὸν εὐτυχι- 
σμένο ἐνθουσιασμὸ ἑνὸς ἀνανεωμένου κόσμου. Αὐτὸ τὸ μεγάλο 
δεῖγμα τῆς τέχνης τοῦ Ραφαήλ. ποὺ τὸ ξαναανακάλυψε στὴ Pa- 
μη ὁ ᾿Αννίβας Καράτσι τὸ δέκατο ἕβδομο αἰώνα, ἀποκαλύπτει 
τὸν κλασικὸ κόσμο μέσα στὴν αἰώνια ὀμορφιά του, γεμάτο 
«νόημα καὶ ἀγάπη». Ἡ Αἴθουσα τοῦ “Ηλιοδώρου, μὲ τὴν πλη- 
θωρικὴ κλίμακα τῶν χρωμάτων, συνδέεται μὲ τὸν πιὸ μεγάλο 
ρωμαϊκὸ πίνακα αὐτῆς τῆς περιόδου, τὴν /Javayía τοῦ Φολίνιο 
(Ρώμη, Πινακοθήκη τοῦ Βατικανοῦ), ποὺ τὴ ζωγράφισε τὸ 
1511-1512. °H διαύγεια τῆς σύνθεσης, ñ τέλεια ἁρμονία ἀνά- 
µεσα OT ἀπομονωμένα πρόσωπα, θυμίζουν ἀκόμα τὴ Φχολὴ τῶν 
᾿Αθηνῶν' οἱ μορφές εἶναι εἰρηνικές, τὸ ἔργο εἶναι μιὰ συνο- 
μιλία ἀνάμεσα στὴ γῆ καὶ τὸν οὐρανό, μέσα στὸ μεστὸ καὶ 

47 τὰ. Σ ኸው .. á » 
E τν ICR κ. ομως Fr κα MANNER MI NES ES i AR 


χρυσαφένιο ἀέρα ἑνὸς δειλινοῦ ποὺ τὸ ταράζουν ἀστραπὲς καὶ 
κεραυνοὶ (ó δωρητὴς αὐτοῦ τοῦ ἀναθηματικοῦ πίνακα μόλις εἶχε 
γλιτώσει ἀπὸ βίαιο θάνατο). Σὲ μιὰ τέτοια νέα ἀντίληψη τοῦ 
τοπίου καὶ τῆς ἀτμόσφαιρας βρίσκει κανεὶς ἴσως τὴν ἐπίδραση 
τοῦ Ντόσσο Ντόσσι, τοῦ μεγάλου ζωγράφου ἀπὸ τὴ Φερράρα. 
'H δημιουργικότητα τοῦ Ραφαὴλ στὴ Ρώμη αὐτὰ τὰ χρόνια δὲν 
τὸν ἐμποδίζει νὰ ἀσκῆ παράλληλα τὴν τέχνη τοῦ πορτραίτου, 
ποὺ τὴν εἶχε κιόλας ἀναπτύξει τόσο στὴ Φλωρεντία. ᾿Επειδὴ 
δὲν μποροῦμε và σχολιάσουμε ὅλη αὐτὴ τὴ θαυμάσια σειρά, 
πρέπει τουλάχιστο νὰ ἀναφέρουμε, ἀπὸ τὰ πορτραῖτα τῆς ἐπο- 
χῆς, τὸν περίφημο ἸΠΜπαλντασσάρε Μαστιλιόνε (Παρίσι, Λοῦ- 
Bpo), μοναδικὸ τόσο γιὰ τὰ νεωτεριστικὰ του στοιχεῖα ὅσο καὶ 
γιὰ τὴν τελειότητά του. 

Ὃ Ραφαὴλ. σὰν προσωπογράφος διατηρεῖ τὶς ἐξαιρετικὲς ἰδιό- 
τητες τοῦ ἱστορικοῦ πού, καθὼς γράφει 6 Ἰάκωβος Μπούρκ- 


χαρντ στὸν «Οδηγό» του (1855), «γνωρίζει v ἀπομονώνη τὴν 


οὐσιαστικὴ ἀξία ἀπὸ τὴν τυχαία, τὴν αἰώνια ἀξία ἀπὸ τὴν ἐ- 
φήμερη». Καταλήγει o αὐτὰ τὰ μοναδικὰ ἀποτελέσματα ἀκο- 
λουθώντας τὴ συνηθισμένη tov μέθοδο, ὅπου οἱ συνθετικές του 
ἱκανότητες ἑνώνονται μὲ τὶς ἱκανότητές του στὸ σχέδιο καὶ στὴ 
χρήση τῶν χρωμάτων, δδηγώντας στὴν τελειότητα. Στὴν περί- 
πτωση τοῦ Jlooroaitov τοῦ Μπαλντασσάρε ΙΚαστιλιόνε fj ἄκρα 


ἰσορροπία τοῦ προσώπου σὲ σχέση μὲ τὸ οὐδέτερο φόντο καὶ 
ἡ τέλεια τοποθέτησή του συμφωνοῦν ἀπόλυτα μὲ τὶς λεπτὲς 
φωτεινὲς παραλλαγὲς πάνω στὸ γκρίζο, μὲ τὴ μαλακιὰ κι ἀνά- 
λαφρη γλυκύτητα τοῦ ζωγραφικοῦ ὑλικοῦ. Τὸ πορτραῖτο αὐτὸ 
ἔγινε στὴν πιὸ εὐτυχισμένη στιγμὴ τοῦ Ραφαήλ, τὴν ἐποχὴ τῆς 
Λειτουργίας τῆς MzoAoéva. Τότε ζωγράφισε τὸν πιὸ φημισμένο 
πίνακα — ἀπ᾽ ὅσους προορίζονταν γιὰ ἰδιῶτες — τῆς ἐποχῆς ποὺ 
ἔμεινε στὴ Ρώμη, τὸν κυκλικὸ πίνακα τῆς /7avayíag μὲ τὸ κάθι- 
cua (Φλωρεντία, Παλάτσο Πίττι). Κι αὐτὴ τὴ φορὰ τὸ νόημα 
καὶ ἢ ἀξία τῆς κλασικῆς τέχνης τοῦ Ραφαὴλ. ἀποκαλύπτονται 
μέσα στὴν τελειότητα τοῦ ὑπολογισμοῦ τῶν σχέσεων, στὴν ἀν- 
ταπόκριση τῶν κινήσεων, στὴν ἑνότητα τῆς σύνθεσης, στὶς 
ἥμερες καὶ γεμάτες ἀλήθεια στάσεις τῶν σωμάτων, στὴ λεπτὴ 
ἐκλογὴ τοῦ ζωγραφικοῦ ὑλικοῦ: προσεκτικὸς στὴν ἀξιολόγηση 
τῶν ἀντικειμένων, O Ραφαὴλ. συχνὰ δὲ νοιάζεται γιὰ τὴν ἀντι- 
κειµενική τους ἀπεικόνιση, παρὰ φτάνει στὴν ἀφαίρεση γιὰ 
v ἀναδείξη τὶς αἰσθητικὲς ἀξίες. 


A ΕΞΙ τελευταῖα χρόνια τῆς ζωῆς του καὶ μέχρι τὸ θάνατό 
του, ἀφοῦ εἶχε τελειώσει πιὰ τὴ δεύτερη αἴθουσα, ó Ραφα- 
NA δὲν ἐπαναπαύθηκε στὶς δάφνες του, περιορίζοντας τὴν καλ- 
λιτεχνική του δραστηριότητα. Μετὰ ἀπὸ δύο κρίσεις, ἡ ἰδιο- 


quta tov θριάµβεψε καὶ πάλι. Ἡ πρώτη κρίση εἶχε κιόλας φανῆ 
ὅταν τέλειωνε τὶς τοιχογραφίες τῆς Αἴθουσας τοῦ "Ηλιοδώρου: 
στὴ Συνάντήση τοῦ lára Λέοντα τοῦ Μεγάλου μὲ τὸν " Αττίλα ἡ 
διαύγεια καὶ fj ἑνότητα τῆς σύνθεσης εἶχαν διασπαστῆ ἀπὸ τὸ 
μεγάλο ἀριθμὸ τῶν προσώπων, ἀπὸ τὸ ἐλαφρὰ διογκωμένο τους 
πλάσιµο ποὺ γέμιζε ἀσφυκτικὰ τὸ χῶρο. Σύμφωνα μὲ τὸν Ba- 
ζάρι, αὐτὴ ἡ ἀλλαγὴ συνέπεσε μὲ μιὰ νέα περίοδο ἐπιρροῆς 
τοῦ Μιχαὴλ. Αγγελου. Εἶναι ἐπίσης πιθανὸ ὅτι κατὰ ἕνα µέρος 
ὀφειλόταν στὴν ἀρκετὰ ἐπιζήμια ἐπίδραση τοῦ μεγάλου καὶ 
πολὺ ἐκκεντρικοῦ μαθητῆ του Τζούλιο Ρομάνο. Λίγους μῆνες 
ἀργότερα ó Ραφαὴλ. εἶχε ξεπεράσει τὰ λοξοδρομήματα καὶ 
εἶχε ξαναβρεῖ ἕνα κλασικισμὸ μὲ βάθος καὶ μυστήριο περισσό- 
τερο ἀπὸ ποτέ. Τὸ 1515 - 1516, σὲ μιὰ νέα στιγμὴ δημιουργικῆς 
ἄνθησης, ἑτοίμασε τὰ σχέδια γιὰ δέκα ταπισερί, μὲ θέμα σκηνὲς 
ἀπὸ τὸ Εὐαγγέλιο. Ἑπτὰ ἀπὸ τὰ σχέδια αὐτὰ σώζονται καὶ δια- 
τηροῦνται στὸ μουσεῖο Βικτωρίας καὶ ᾿Αλβέρτου: οἱ ταπισερὶ 
βρίσκονται στὴ Ρώμη, στὴν Πινακοθήκη τοῦ Βατικανοῦ. Zo- 
γράφισε ἐπίσης, μὲ τὴ βοήθεια τῶν συνεργατῶν του, τὴν “Αγία 
Καικιλία (Βολωνία, Πινακοθήκη). Ἡ στενὴ σχέση ἀνάμεσα 
σ᾽ αὐτὸ τὸ ἔργο καὶ στὶς ταπισερὶ τοῦ Βατικανοῦ ἀρκεῖ σὰ otot- 
χεῖο γιὰ νὰ πειστῆ κανεὶς ὅτι πρέπει νὰ ἔγινε μάλλον γύρω στὸ 
1516 παρὰ στὸ 1514. 

Στὴν ἴδια τεχνοτροπικὴ καὶ ποιητικὴ ἐποχὴ ἀνήκει καὶ ኻ 
διακόσμηση τῆς «ότξιας τῆς Puys στὴ Βίλλα Φαρνεζίνα: ኻ 
ἐκτέλεσή της ἔγινε ἀπὸ τοὺς νεαροὺς συνεργάτες τοῦ Ραφαήλ, 
ἀφοῦ ὅμως ὃ ἴδιος εἶχε κάμει πολυάριθμα προσχέδια, ποὺ φυ- 
λάσσονται στὸ Οὐΐνδσορ καὶ ἀλλοῦ. Αὐτὴ ἡ δημιουργικότατη 
στιγμὴ τῆς τέχνης τοῦ Ραφαὴλ. γίνεται ἀκόμα πιὸ φανερὴ στὴν 
“Αγία Καικιλία: fj σύνθεση εἶναι τέλεια μέσα στὴν ἁπλότητά 
της, ὃ ἀριθμὸς τῶν προσώπων εἶναι περιορισμένος καὶ οἱ pop- 
MEG γράφουν τὶς κινήσεις τοὺς μέσα στὴν ἀκινησία ἑνὸς ἀφηρη- 
μένου πλαίσιου, οἱ χειρονομίες εἶναι σοβαρὲς καὶ ἐπίσημες, οἱ 
στάσεις τῶν σωμάτων εἶναι οἱ πιὸ βασικές, κατὰ μέτωπο, προφὶλ 
καὶ τρία τέταρτα. Τὸ ἐκστατικὸ καὶ μακρινὸ βλέμμα τῶν προ- 
σώπων δίνει στὴν ἔκφραση ἕνα χαρακτῆρα πανανθρώπινο ποὺ 
ξεπερνάει τὰ σύνορα ἑνὸς συγκεκριμένου προσώπου καὶ ἀνήκει 
στὸν πλοῦτο τοῦ κόσμου τῶν ἰδανικῶν μορφῶν. Ἡ κλίμακα τῶν 
φωτεινῶν χρωματισμῶν, τὸ διάφανο καὶ κρυστάλλινο ζωγρα- 
φικὸ ὑλικό, μεγαλώνουν τὴν ἀσύγκριτη τελειότητα τοῦ συνό- 
λου. Αὐτὴ ἡ περίοδος τῆς ἄφθαστης λιτότητας, ὅπου δὲ μένει 
παρὰ ἢ οὐσία, δὲν κρατάει γιὰ πολύ. Τὰ ἔργα ποὺ ἔγιναν ἀνάμε- 
σα στὰ 1516 καὶ 1520 — καὶ 0 ἀναφέρουμε μόνο, σὰν παραδεί- 
γµατα, τὴν Llavayia διξτίνα, τὸ Ι]ορτραῖτο τοῦ Λέοντα I’ καὶ 
τὴ Μεταμόρφωση — ἀποκαλύπτουν ἕναν κλασικισμὸ ἀνήσυχο 

καὶ προδίνουν μιὰ βαθιὰ ταραχὴ ποὺ δὲν πειθαρχεῖται παρὰ ἀπὸ 
μιὰ βιασμένη προσπάθεια ἐλέγχου. “H αἰτία αὐτῆς τῆς νέας 
κρίσης βρίσκεται ἴσως στὸ νέο κλίμα ποὺ ἐπικρατοῦσε στὰ 
διαμερίσματα τοῦ Βατικανοῦ: οἱ νεαροὶ μαθητὲς τοῦ δασκάλου 
εἶχαν καταφέρει V ἀφήσουν ἀχαλίνωτη τὴ δική τους προσωπι- 
κότητα στὴν ἀφήγηση τῶν βιβλικῶν ἐπεισοδίων. 


Ἡ /lavayía διξτίνα (Δρέσδη, Πινακοθήκη) εἶναι μιὰ εἰκόνα 
ὅλο παλμό, τόσο γιὰ τὴν πλατιὰ καὶ δυναμικὴ κίνηση τῶν κύ- 
piov γραμμῶν τῆς σύνθεσης ὅσο καὶ γιὰ τὴ ρευστὴ καὶ κυμα- 
τιστὴ ποιότητα τοῦ ὑλικοῦ. Ἢ τελειότητα στὴ διαδοχὴ τῆς 
διάταξης τῶν στοιχείων καὶ ἢ συμμετρία τῶν σχέσεων τῆς δίνει 
μιὰ κλασικὴ ἰσορροπία, ἂν καὶ μπαίνει κανεὶς στὸν πειρασμὸ 
ν᾽ ἀναρωτηθῆ μήπως τὸ παραπέτασμα, βιαστικὰ μισανοιγμένο, 
τραβήχτηκε πολὺ νωρίς, ἀποκαλύπτοντας τὰ πρόσωπα αἰφνι- 
διασμένα. 


Τὸ ἐκπληκτικὸ |]ορτραῖτο τοῦ Λέοντα P (Φλωρεντία, Οὐφ- 
φίτσι), πλούσιο καὶ μεγαλόπρεπο, τέλειο τόσο στὴ σύνθεση 
ὅσο καὶ στὴ συμφωνία τῶν κόκκινων, φαίνεται νὰ τὸ σκιάζη 


1 - Πορτραῖτο νεαροῦ (ἴσως Αὐτοπροσωπογραφία), Οξφόρδη, ᾿Ασμολιανὸ 
Μουσεῖο. 

2 - Ὁ ᾿Αδάμ, σχέδιο γιὰ τὴν "Εριδα γιὰ τὰ "Αχραντα Μυστήρια, Φλω- 
ρεντία, Πινακοθήκη Οὐφφίτσι. 


3 - Σχέδια μὲ τὸ σύμπλεγμα τῆς Παναγίας μὲ τὸ Βρέφος, Λονδίνο, Bpe- 
ταννικὸ Μουσεῖο. i 


4 - Παναγία, Λονδίνο, Βρεταννικὸ Μουσεῖο. (Φωτογραφία Anderson). 
5 - Σχέδιο γιὰ τὴν Tag? τοῦ Χριστοῦ, Λονδίνο, Βρεταννικὸ Μουσεῖο. 
6 - Αφροδίτη καὶ Ψυχή, Παρίσι, Λοῦβρο. (Φωτογραφία Giraudon). 


7 - Ὁ Χριστὸς δίνει τὰ κλειδιὰ στὸν “Αγιο Πέτρο, Παρίσι, Λοῦβρο. (Φῶ- 
τογραφία Giraudon). 


8 - “H ἐμφάνιση τῶν "Αγίων Πέτρου καὶ Παύλου στὸν ᾿ Αττίλα, Παρίσι, 
Λοῦβρο. (Φωτογραφία Alinari). 


ἕνα προαίσθηµα θανάτου: µέσα στὰ χλωμὰ καὶ ρουφηγμένα 
πρόσωπα μαντεύει κανεὶς μιὰ ἀπέραντη κόπωση: οἱ χειρονο- 
μίες παγώνουν σὲ μιὰ εὔθραυστη ἀκινησία, τὸ βλέμμα συγ- 
κεντρώνεται σὲ λεπτομέρειες, π.χ. στὸ καμπανάκι: μὲ μιὰ προσή- 
Awon σχεδὸν ἀπελπισμένη. Ὅσο γιὰ τὴ Μεταμόρφωση (Ρώμη. 
Πινακοθήκη τοῦ Βατικανοῦ), εἶναι σίγουρα ἕνα ἀπὸ τὰ τε- 
λευταῖα του ἔργα. Τὸ κάτω μέρος ἔγινε ἀπὸ τὸν Τζούλιο Po- 
μάνο, τὸ μαθητή του, ἐνῶ τὸ ἐπάνω εἶναι, καθὼς ἐξακριβώθηκε 
πρόσφατα, αὐθεντικὸ ἔργο τοῦ Ραφαήλ. Στὸ ἔργο αὐτὸ δὲν 
παράλειψε κανένα τέχνασμα γιὰ νὰ πραγματώση μιὰ θεατρικὴ 
δράση, μεθοδευμένη,᾽ ὅπως στὴν ἀρχαία ἑλληνικὴ τραγωδία, 
ἀπὸ νόμους ἀπαράβατους καὶ ἰσορροπημένους. Χώρισε στὰ δυὸ 
τὴν ἑνότητα τῆς σύνθεσης. Στὸ κάτω μέρος τοῦ πίνακα ἔβαλε 
τὴ σκηνὴ τῆς θεραπείας τοῦ δαιμονισμένου, ποὺ κραυγάζει καὶ 
χειρονομεῖ σπασμωδικὰ µέσα στὴ σκιά, ἐνῶ στὸ ἐπάνω μέρος 
τὸ μυστικὸ ὅραμα φανερώνεται ἀναπάντεχα, στεφανωμένο ἀπὸ 
μιὰ ὁλόφωτη νεφέλη, ὁλότελα ἀπελευθερωμένο ἀπὸ τὴν ὕλη. 


Μετάφραση ἀπὸ τὰ γαλλικά: Φ. ΑΜΠΑΤΖΟΠΟΥΛΟΥ 


XVIII. H ΕΡΙΣ ITA TA AXPANTA MYXTH- 
PIA (500 x 770 x. περίπου). Ρώμη, Batixa- 
vó, Αἴθουσα τῆς “Ynoyeagic. — Τὰ ἔργα τοῦ 
Ραφαὴλ. μοιάζουν μὲ ἐξαίσια ἀχιτεκτονήμα- 
τα. ᾿Εδῶ τὰ δυὸ ἡμικύκλια, μὲ τοὺς “Αγίους, 
τοὺς Πατέρες τῆς Ἐκκλησίας καὶ τοὺς Σο- 
φούς, εἶναι ἀπόλυτα παράλληλα, σὰν τὸ τύμ- 
πανο ἑνὸς τρούλου ποὺ ἔχει χωριστῆ σὲ 
δυὸ ἴσα μέρη, τὸ ἕνα κάτω ἀπὸ τὸ ἄλλο. 


XIX - XX. O ΠΑΡΝΑΣΣΟΣ (βάση 670 ἑκ. 
περίπου). Ρώμη, Βατικανό, Αἴθουσα τῆς °Y- 
πογραφῆς. --- Τὴν ποιητικὴ αἴσθηση μᾶς δίνει 
fj κλασικὴ διάταξη, ἀνάλογη τῆς γλυπτικῆς 
τῶν ἀρχαίων ναῶν. Ὁ ᾿Απόλλων καὶ οἱ Μοῦ- 
σες, οἱ ἀρχαῖοι καὶ νέοι ποιητὲς (ἀνάμεσά 
touc Ó Ὅμηρος καὶ ἡ Σαπφώ, ó Δάντης καὶ 
ó Πετράρχης) διακρίνονται µέσα ወ” αὐτὸν 
τὸν ᾿δεατὸ παράδεισο τῆς τέχνης τοῦ λόγου. 


ΧΧΙ. Η ΕΡΙ͂Σ ΓΙΑ ΤΑ ΑΧΡΑΝΤΑ ΜΥΣΤΗ- 
PIA (500 x 770 kx. περίπου, λεπτομέρεια). 
Ῥώμη, Βατικανό, Αἴθουσα τῆς Ὕπογρα- 
φῆς. ---Τὸ μικρὸ αὐτὸ κομμάτι τοῦ ἔργου 
μᾶς δίνει τὴν αἴσθηση τοῦ μεγαλείου τῆς 
τέχνης τοῦ Ραφαὴλ, φανερώνοντας τὴν κα- 
ταπληκτική του ἱκανότητα στὸ νὰ δίνη φυ- 
σικότητα καὶ τελειότητα στὴν κάθε λεπτο- 
μέρεια καθὼς καὶ στὸ σύνολο ἑνὸς ἔργου. 


XXII. H ΣΧΟΛΗ ΤΩΝ ΑΘΗΝΩΝ (βάση 770 
ŠK. περίπου, λεπτομέρεια μὲ τὸν ᾿Αριστο- 
τέλη καὶ τὸν Πλάτωνα). Ρώμη, Βατικανό, 
Αἴθουσα τῆς ὙὙπογραφῆς. --- Αὐτὲς οἱ δυὸ 
μοναχικὲς καὶ σχεδὸν ὑπεράνθρωπες μορφὲς 
ἔχουν τὶς ρίζες τους τόσο στὰ ἀρχαῖα γλυ- 
πτὰ ὅσο καὶ στὶς ἀλληγορίες καὶ τὶς εἰκό- 
veg τοῦ Δάντη. H παράδοση λέει πὼς ὁ 
Πλάτωνας ἔχει τὴ μορφὴ τοῦ Λεονάρντο. 


XXIII - XXIV. H ΣΧΟΛΗ ΤΩΝ ΑΘΗΝΩΝ 
(βάση 770 Ex. περίπου). Ρώμη, Βατικανό, Aï- 
θουσα τῆς ᾿Υπογραφῆς. ---"Ὅπως καὶ oi ἄλλες 
τοιχογραφίες τῆς Aidovoas τῆς ᾿Ὑπογραφῆς, 
κι αὐτὴ ἔχει ἀλληγορικὴ σύλληψη: ἀπεικο- 
νίζει τὴ φιλοσοφία καὶ εἶναι ἐκπληκτικὴ καὶ 
γιὰ τὴ σύνθεση Kai γιὰ τὴν τεχνική της. Ἔξο- 
χη εἶναι ἡ δομὴ τοῦ συνόλου, οἱ λεπτομέρειες, 
fj ζωγραφικὴ ἀπόδοση ἀφηρημένων ἐννοιῶν. 


XXV. H ΔΙΚΑΙΟΣΥΝΗ, Ρώμη, Βατικανό, 
Aidovoa τῆς "Ὑπογραφῆς. --- Ἡ Δικαιοσύνη 
εἶναι ἕνα μέρος τῆς τοιχογραφίας μὲ τὶς 
᾿Αρετὲς τῆς Κρίσης. Μιὰ νέα ὁρμὴ δυναμώ- 
νει τὴν ἐσωτερικὴ φλόγα ποὺ χαρακτηρίζει 
κάθε δημιουργία τοῦ Ραφαήλ. ἐδῶ ἡ ἐπίδρα- 
ση τοῦ Μιχαὴλ. "AyygXou γίνεται ἰδιαίτερα 
φανερή. Στὴν ὀροφὴ ἀπεικονίζονται ἀκό- 
μα fj Θεολογία, ñ Φιλοσοφία καὶ ñ Ποίηση. 


XXVI. H l'AAATEIA (295 x 225 xk., λεπτο- 
μέρεια). Ρώμη, Βίλλα Φαρνεξίνα.--- Μπροστὰ 
o αὐτὴ τὴν ἐξαίσια τοιχογραφία, ποὺ on- 
μαδεύει τὴν ἀρχὴ τῆς μεγάλης μυθολογικῆς 
ζωγραφικῆς στὴν Εὐρώπη, μένουμε κατά- 
πληκτοι ἀπὸ τὴ ζωντάνια ποὺ γεννιέται μέσα 
ἀπὸ τὴν πλαστικότητα τῶν ὡραίων γυμνῶν. 
Τὸ θέμα εἶναι παρμένο ἀπὸ τὸ ποίημα τοῦ 
᾽Αντζελο Πολιτσιάνο «Κονταρομαχία». 


XXVIL H ΑΠΕΛΕΥΘΕΡΩΣΗ ΤΟΥ ΑΓΙΟΥ 
ΠΕΤΡΟΥ (450 x 650 kx. περίπου, λεπτοµέ- 
pera). Ρώμη, Βατικανό, Αἴθουσα τοῦ 'HAwv- 
δώρου. --- Πρώτη φορὰ ἔχουμε τὴν καινοτο- 
μία τῶν νυχτερινῶν φωτιστικῶν ἐφφέ, ποὺ ἀρ- 
γότερα ἀξιοποίησε τόσο ὁ Ρέμπραντ. 'H ovv- 
θετικὴ ἁρμονία τῆς σκηνῆς ἀνταποκρίνεται 
ἀπόλυτα στὸ μεγαλεῖο ποὺ γεννᾶ τὸ μυστή- 
pio γύρω ἀπὸ τὸ θρυλικὸ. αὐτὸ ἐπεισόδιο. 


Οἱ πίνακες 


XXVIII. ΠΟΡΤΡΑΙΤΟ KAPAINAAIOY (79 x 
62 ἑκ.). Μαδρίτη, Μουσεῖο τοῦ Πράντο.--- Aù- 
τὸ τὸ πορτραῖτο, τὸ πιὸ ἐκπληκτικὸ τῆς po- 
μαϊκῆς περιόδου τοῦ Ραφαήλ, ζωγραφίστηκε 
παράλληλα μὲ τὴ Λειτουργία τῆς MzoAoé- 
να. Μέσα σὲ μιὰ ἁρμονικὴ σύνθεση ó Pa- 
Mand ἐρευνᾶ τὴν ψυχολογία τοῦ χλωμοῦ προ- 
σώπου μὲ τὰ τραβηγμένα χαρακτηριστικά, 
ποὺ τὰ φωτίζουν τὸ μελαγχολικὰ μάτια. 


XXIX. IIOPTPAITO TOY ΜΠΑΛΝΤΑΣΣΑ- 
PE ΚΑΣΤΙΛΙΟΝΕ (82 x 67 ἐκ.) Παρίσι, 
Λοῦβρο. — Αὐτὸ τὸ θαυμάσιο πορτραῖτο ἀγ- 
γίζει τὴν τελειότητα: ἡ τέλεια συμφωνία 
τῶν γκρίζων κάνει αἰσθητὸ τὸ λεπτὸ φῶτι- 
σμό. Ὁ Καστιλιόνε εἶναι ó συγγραφέας τοῦ 
«Αὐλικοῦ», τοῦ περίφημου βιβλίου ποὺ ἀντι- 
προσωπεύει μιὰ ἰδανικὴ τελειότητα ἀνά- 
λογη μ᾽ ἐκείνη τοῦ Ραφαὴλ. στὴ ζωγραφική. 


XXX. H ΠΑΝΑΓΙΑ ME TO ΚΑΘΙΣΜΑ 1| 
H ΠΑΝΑΓΙΑ ΕΠΙ ΤΗΣ ΚΑΘΕΔΡΑΣ (διά- 
µετρος 71 ἑκ.). Φλωρεντία, [Ιαλάτσο ΙΠΠίττι.--- 
Αὐτὸ εἶναι ἕνα ἀπὸ τὰ διασημότερα ἔργα 
ὅλης τῆς παραστατικῆς ζωγραφικῆς. H ζων- 
τάνια τῶν προσώπων γεννιέται μέσα ἀπὸ τὴ 
χαρούμενη χρωματικὴ ἁρμονία, τὶς προσε- 
κτικὲς καὶ μετρημένες στάσεις ኸኻ φροντι- 
σµένη ἰσορροπία εἶναι γλυκιὰ καὶ γαλήνια. 


XXXI. H ΠΑΝΑΓΙΑ TOY ATIOY ΣΙΞΤΟΥ ñ 
ΠΑΝΑΓΙΑ ΣΙΞΤΙΝΑ (265 x 196 ἑκ.). 4ρέσ- 
δη, Πινακοθήκη. --- Τὸ θέµα τῆς Παναγίας, 
ἰδιαίτερα συχνὸ στὸν Ραφαήλ, βρίσκει ἐδῶ 
τὴν τελευταία του ἐνσάρκωση: fj Παρθέ- 
νος μοιάζει ξαφνιασμένη ἀπὸ τὸ ξαφνικὸ 
ἀνασήκωμα τοῦ παραπετάσµατος. Οἱ πλού- 
σιες πτυχώσεις ἐπιβεβαιώνουν τὴν ἄποψη 
ὅτι τὸ ἔργο εἶναι ἀπὸ τὰ τελευταῖα του. 


XXXII. IIOPTPAITO ΤΟΥ ΛΕΟΝΤΑ I (154 
x 119 ἑκ.). Φλωρεντία, ΠΠινακοθήκη Οὐφφί- 
τσι.--- Τὸ τριπλὸ πορτραῖτο μὲ τὶς ἀκίνητες 
φυσιογνωμίες, ἀπομονωμένες µέσα στὴ O100- 
rn, εἶναι τὸ ἀριστούργημα τοῦ Ραφαὴλ. ἀπὸ 
τὰ ἔργα του μὲ τὸ ἴδιο θέμα. Ἢ τόσο φημι- 
σμένη συμφωνία τῶν κόκκινων ἔχει μέσα της 
τόνους μελαγχολίας ποὺ προαναγγέλλουν 
τὴν τελικὴ κρίση τοῦ καλλιτέχνη. 


XXXII. H ΜΕΤΑΜΟΡΦΩΣΗ (405 x 278 
éK.) Ρώμη, Πινακοθήκη τοῦ Batixavod. — 
Αὐτὴ ἡ πολύπλοκη σύνθεση, μὲ τὶς βίοιες 
φωτοσκιάσεις, περιλαμβάνει δυὸ ἐπεισόδια: 
Τὸ κάτω μέρος ἔχει γίνει ἀπὸ τὸν Τζούλιο 
Ρομάνο. Μ᾽ αὐτὸ τὸ ἔργο κλείνει ἡ θαυμα- 
στὴ δραστηριότητα τοῦ Ραφαήλ, δημιουρ- 
γοῦ ἑνὸς κόσμου μορφῶν ποὺ φανερώνουν 
τὴν ἀναζήτηση τῆς αἰώνιας τελειότητας. 


XXXIV. H ΛΕΙΤΟΥΡΓΙΑ ΤΗΣ ΜΠΟΛΣΕ- 
NA (450 x 660 £x., λεπτομέρεια μὲ τοὺς Ἕλ- 
βετοὺς φρουρούς). Ρώμη, Βατικανό, Ai0ov- 
σα τοῦ “Ηλιοδώρου. --- Ἐδῶ, ἀντίθετα ἀπὸ τὴ 
Σχολὴ τῶν ᾿Αθηνῶν ἢ τὴ Γαλάτεια, ἣ χρῶ- 
ματικὴ κλίμακα θυμίζει τὴ βενετσιάνικη 
χρωματικὴ παράδοση: τὰ δυναμικὰ χρώματα 
καὶ οἱ πλούσιες φωτοσκιάσεις δίνουν στὸ 
σύνολο μιὰ ἐκπληκτικὴ πυκνότητα. 

ΕΚΤΥΠΩΣΙΣ I. ΠΕΠΠΑΣ - T. ΡΑΓΙΑΣ Ο.Ε. τηλ. 255-208. 


H ἀνταλλαγὴ τῶν τευχῶν πὲ τὸν δεύτερο ÍI- 
θλιοδετηπένο τόμο Apxizei στὶς 19 Ἰουνίου. 


Ὁ τρίτος τόπος (τεύχη 31-45) περιλαπθάνει, μεταξὺ ἄλλων, 
τὸν Ραφαήλ. τὸν Ντύρερ. tov Τισιανό, τὸν Bepovéze, τὸν Ελ 
Γκρέκο καὶ τὸν MixanA "Αγγελο. 

ΚΥΚΛΟΦΟΡΕΙ ΚΑΘΕ ΠΕΜΠΤΗ 


Τὸ ἑπόμενο τεῦχος pac: 


ΤΑ ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


Ol 
MEIA AOI 
ZOJ[ ΡΑΦΟΙ 


"Hon ἐκυκλοφόρησαν: 


1. Pevovap 2. Τουλοὺζ-Λωτρὲκ 3. Βὰν 1 κὸγκ 4. Ντελακρουὰ 

5. Γκωγκὲν 6. Ἔνγκρ 7. Mavé 8. Move 9. Ντεγκὰ 10. Σεζὰν 

11. Ρουσσώ 12. Lepa 13. Ἔνσορ 14. Ντωμιὲ 15. Καντίνσκυ 

16. Τζιόττο a’ 17. Τζιόττο β΄ 18. Πάολο Ὀὐτσέλλο 

19. Λεονάρντο ντὰ Βίντσι 20. Βὰν "Αυκ 21. Βὰν ντὲρ Βάυντεν 
22. Μποττιτσέλλι 23. Φρὰ ᾿Αντζέλικο 24. Φιλίππο Λίππι 

25. Μαζάτσιο 26. Μαντένια 27. Πιέρο ντέλλα Φραντσέσκα 

28. Ἱερώνυμος Μπὸς 29. ᾿Αντονέλλο ντὰ Μεσσίνα 30. Μπελλίνι. 
31. Ραφαὴλ. α΄ 


“H ἀρίθμηση τῶν σελίδων τοῦ τεύχους ἔγινε 
μὲ βάση τὴ σειρὰ ποὺ as στὴ βιβλιο- 
δεσία τοῦ τόμου. 

Μερικοὶ ἀπὸ τοὺς 


«ΜΕΓΑΛΟΥΣ ΖΩΓΡΑΦΟΥΣ» 


Μιχαὴλ. ΄Αγγελος Νταβὶντ 
Τισιανὸς Matic 
Χόλμπαϊν Ihxúcoo 
Μπρέγκελ. Μοντιλιάνι 
"EX. Γκρέκο. Ντὲ Κίρικο 
-ΡῬοῦμπενς Γύζης 
Βελάσκεθ | Λύτρας 
Ρέμπραντ Βολανάκης 
Γκόγια Παρθένης κ.ἄ. 


ΧΡΟΝΟΛΟΓΙΚΗ ΙΣΤΟΡΙΚΗ ΣΕΙ͂ΡΑ ΤΩΝ 6 TOMON 


1. "Aro τὸν Τζιόττο στὴν ᾿Αναγέννηση 
2. Αναγέννηση | 

3, “And τὸν 170 Αἰώνα στὸν 190 

4. ᾿Απὸ τὸν 190 Αἰώνα στὸν 200 

5, Εἰκοστὸς Αἰώνας 

6. Ἕλληνες Ζωγράφοι 

Copyright FABBRI - «ΜΕΛΙΣΣΑ» 

ΕΚΔΟΤΙΚΟΣ ΟΙΚΟΣ «ΜΕΛΙΣΣΑ» 


ΠΑΝΕΠΙΣΤΗΜΙΟΥ 34 ΤΗΛ. 611.692 - 635.096 
ΘΕΣΣΑΛΟΝΙΚΗ: ΤΣΙΜΙΣΚΗ 41 ΤΗΛ. 29010 


H BIBAIOAEXIA ΤΟΥ Β΄ TOMOY 


1. H βιβλιοδεσία τοῦ ἔργου εἶναι στερεά, καλλιτεχνικὴ 
καὶ κοσμεῖται ἀπὸ πολύχρωμη κουβερτούρα. Ὁ κάθε τόμος 
εἶναι τοποθετημένος μέσα σὲ θήκη ἀπὸ χαρτόνι 300 γραμ. 

2. Οἱ προσκομίζοντες MONO στὸ βιβλιοπωλεῖο µας (Πα- 
νεπιστημίου 34 στὸ ΚΕΝΤΡΟ τῆς στοᾶς) τὰ τεύχη 16 - 30 
θὰ παραλαμβάνουν τὸ βιβλιοδετημένο τόμο ἀφοῦ καταβά- 
λουν δρχ. 150 γιὰ τὴν ἀξία τῆς βιβλιοδεσίας. Γιὰ τὴν àp- 
τιότερη ἐμφάνιση τοῦ τόμου ξανατυπώσαμε τὶς 15 ἔγχρο- 
μες εἰκόνες τῶν ἐξωφύλλων καὶ τὶς τοποθετήσαμε στὸν 
τόμο. Ἐπίσης προσθέσαμε ὀκτὼ σελίδες μὲ τὴν εἰσαγωγὴ 
τοῦ τόμου καὶ ὀκτῶ σελίδες μὲ τὰ περιεχόμενα καὶ τὰ εὖ- 
ρετήρια. 

3. Ἢ ἀνταλλαγὴ τῶν τευχῶν μὲ βιβλιοδετημένους τό- 
μους θὰ ἀρχίση ἀπὸ τὶς 19 Ἰουνίου. 


Oi ᾿Εκδοτικοὶ Οἶκοι «FABBRI» καὶ «MEAIXXA» na- 
ρουσιάζουν στὴν Ἑλλάδα τὴ μεγαλύτερη σειρὰ βιβλίων 
τέχνης στὸν κόσμο, τὴν ἔκδοση 


«ΟΙ ΜΕΓΑΛΟΙ ΖΩΓΡΑΦΟΙ» 


«ΟΙ ΜΕΓΑΛΟΙ ΖΏΓΡΑΦΟΙ» θὰ ὁλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόμους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες ὁλο- 
σέλιδες εἰκόνες. 


Κάθε τόμος θὰ περιλαμβάνη 15 Μεγάλους Zwypa- 
φους. Ὁ τόμος ΕΛΛΗΝΕΣ ΖΩΓΡΑΦΟΙ εἶναι μιὰ ἔργα- 
σία πρωτότυπη καὶ μοναδικὴ στὴ χώρα μας. 


Κάθε βδομάδα, 6 ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος Ζωγράφος! 


Ἕνα βιβλίο ποὺ θὰ περιέχη τὴ Βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ Épyo του καὶ τὴν ἐποχή του καί, τὸ κυριότερο, πλού- 
σια ἀνθολόγηση τοῦ ἔργου του σὲ ὑπέροχες ἔγχρωμες 
ὁλοσέλιδες εἰκόνες. 


Κάθε τεῦχος - βιβλίο θὰ εἶναι μεγάλου σχήματος 
(27 x 37 ἐκ.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 
χη τῶν ξένων ζωγράφων θὰ πωλοῦνται 60 δρχ., ἐνῶ τῶν 
Ἑλλήνων 90 ὃρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς νὰ ἀπο- 
κτήση τὴν πιὸ μεγάλη σειρὰ βιβλίων τέχνης στὸν κόσμο. 

Φτιάξτε καὶ σεῖς τὴν προσωπική σας πινακοθήκη! 
Κάθε ἀντίτυπο εἶναι καὶ ἕνα πρωτότυπο | 


